Зараз Гатча пачынаецца ды заканчваецца першым (і апошнім) домам. У ім жывуць браты Папярэкі. Некалі, калі яшчэ існаваў калгас “Беларусь”, гаспадарка выкупіла ў колішняга ўласніка каменны дом (відаць, ён таму і застаўся на месцы некранутым, у адрозненне ад драўляных хацін, што на санках перавозілі ў больш перспектыўныя паселішчы, бо меў дабротны фундамент). Калі Папярэкі згадзіліся пасяліцца ў Гатчы, калгас выдзеліў ім гэтае жытло. З таго часу без малога мінула сорак гадоў, новыя ўласнікі прыжыліся, прыраслі каранямі да гэтай зямлі, працуюць у адкрытым акцыянерным таварыстве “Азяты АГРА”.